Publication: Magyar Közlöny
Issue: MK-2011-30 (Year: 2011, Number: 30)
Era: contemporary
Section: 2011. évi XXV. törvény
Paragraph Index: 884

(5) A Megállapodás letéteményese az Osztrák Köztársaság európai és nemzetközi ügyekért felelõs szövetségi minisztere. XIX. cikk Vitarendezés Az Akadémia és bármely Részes Fél közötti vagy bármely Felek közötti, a jelen Megállapodás vagy a kiegészítõ megállapodások értelmezésével és alkalmazásával kapcsolatos olyan vitát, vagy az Akadémiát és a Felek kapcsolatait érintõ olyan vitás kérdést, melyek tárgyalások útján vagy más olyan módon, amelyben a Felek megállapodtak nem rendezhetõ, a végsõ döntés érdekében három tagból álló választottbíróság elé kell utalni. A választottbíróság egy-egy tagját a vitában érintett felek, a harmadik tagot pedig, aki a választottbíróság elnöke is egyben, az elõzõleg megválasztott két választottbíró tag választja meg. Amennyiben a vitában érintett bármely fél a választottbíróját hat hónapon belül nem jelöli ki azt követõen, hogy a másik fél a választottbíróját már kijelölte, vagy az elsõ két választottbíró a megválasztásukat követõ hat hónapon belül nem tud megegyezésre jutni a harmadik választottbíró személyét illetõen, akkor a második vagy a harmadik választottbírót a vitában érintett bármely fél kérésére a Nemzetközi Bíróság elnöke jelöli ki. XX. cikk Felmondás

Source: https://magyarkozlony.hu/hivatalos-lapok/a89ba207df11f77195cc29f46c85ac088ce61617/dokumentumok/1317e99b5270ce54d31307e41e7acadbe43e47be/letoltes